burgasdotpro/wikipedia huggingface dataset:
Rostislav Vítek

 
Rostislav Vítek (* 6. január 1976, Příbram) je český diaľkový plavec profesionálne aktívny v rokoch 2000-2012. Česko reprezentoval na vrcholových diaľkopalveckých súťažiach, Letných olympijských hrách 2008 v Pekingu a po skončení profesionálnej kariéry je plaveckým trénerom a súťažne sa venuje zimnému plávaniu.
Vrcholové diaľkoplavecké podujatia.
Profesionálnu diaľkoplaveckú kariéru začal na medzinárodnom poli roku 2000 ako maratónsky plavec a jeho medzinárodné štarty sú zachytené v databáze projektu Federácie maratónskych plavcov. V roku 2008 sa zúčastnil na letných olympijských hrách 2008 (LOH), kde sa konala prvýkrát v historii diaľkoplavecká súťaž. Trať merala 10 km a Rostislav Vítek sa na LOH kvalifikoval ako jeden z 35 mužov na svete. Skončil na 17. mieste. Profesionálnu kariéru ukončil v roku 2012.
Preplávania prielivu LaManche.
Rostislav Vítek preplával úžinu La Manche v smere Anglicko-Francúzsko v roku 2009, a to v čase 7:16 hod., čo je doteraz český rekord a 6. najllepší čas v histórii. Znova ho preplával v roku 2018 v čase 9:43 hod. v rámci plánu obojsmernej plavby Anglicko-Francúzsko-Anglicko, ale pre nepriazeň počasia bol tento pokus ukončený na francúzskej strane.
Zimné plávanie.
V roku 2016 začal Rostislav Vítek plávať v rámci pretekov zimného plávania. Na Majstrovstvách sveta v zimnom plávaní 2020, ktoré sa konali v slovinskom Blede, štartoval v oboch vytrvalostných disciplínach: na trati 450 m aj 1000 m vo svojej kategórii D zvíťazil a na 1000 m mal aj najlepší absolútny čas.
Záhorská ulica (Bratislava)

Záhorská ulica je ulica v Bratislave, v mestskej časti Záhorská Bystrica. Križuje sa spolu s 3 ulicami: Jána Raka, Trstínska a Záhumenská.
Na kopci (Bratislava)

Ulica Na kopci je ulica v Bratislave, v mestskej časti Staré Mesto. Nekrižuje sa so žiadnou ulicou.
Jüe

Jüe (v pchin-jine: "Yue") môže byť:
Literárna čínština

Literárna čínština môže byť:
Majstrovstvá Európy v ľadovom hokeji hráčov do 18 rokov 1993

Majstrovstvá Európy v ľadovom hokeji hráčov do 18 rokov 1993 boli 26. juniorské majstrovstvá Európy v ľadovom hokeji. Tímy hrali v troch výkonnostných skupinách. Majstrami Európy sa po ôsmykrát stali hokejisti Švédska.
Majstrovstvá Európy – Skupina A.
Turnaj Skupiny A sa hral od 2. do 9. apríla 1993 v poľských mestách Nowy Targ a Osvienčim.
O udržanie.
Tímy Talianska a Poľska skončili v základných skupinách na poslednom mieste a hrali o udržanie. Poľsko vyhralo 2 : 1 na zápasy a skončilo na 7. mieste. Taliansko skončilo na 8. mieste a zostúpilo do Skupiny B Majstrovstiev Európy 1994.
Majstrovstvá Európy – Skupina B.
Turnaj Skupiny B sa hral v Bukurešti v Rumunsku od 18. do 28. marca 1993.
Majstrovstvá Európy – Skupina C.
Kvalifikácia.
Na kvalifikačných turnajoch hrali nové samostatné štáty. V Skupine I hrali pobaltské štáty a v Skupine II štáty bývalej Juhoslávie.
Skupina I.
Kvalifikačná Skupina I sa hrala v Elektrėnai v Litve od 30. októbra do 1. novembra 1992.
Pobaltské štáty si napokon všetky tri zahrajú Skupinu C Majstrovstiev Európy, pretože lotyšskí organizátori zmenili pravidlá, aby mohli privítať svojich dvoch susedov a turnaj bude mať 9 účastníkov.
Skupina II.
Kvalifikačná Skupina II sa hrala v Záhrebe v Chorvátsku a v Ľubľane v Slovinsku 4. a 5. novembra 1992.
Slovinsko postúpilo na hlavný turnaj.
Hlavný turnaj.
Hlavný turnaj Skupiny C sa hral v Rige v Lotyšsku od 22. do 28. marca 1993.
Rudolf Schwarz (legionár)

Rudolf Schwarz (* 10. november 1882, Donovaly† 18. február 1966) bol slovenský pedagóg, legionár a politik HSĽS v období medzivojnového Československa a v období vojnovej Slovenskej republiky.
Život.
Rudolf Schwarz absolvoval učiteľský ústav a nastúpil na dráhu učiteľa. Tú mu prerušila Prvá svetová vojna, počas ktorej musel narukovať do 16. honvédskeho pešieho pluku, s ktorým bojoval na ruskom fronte, kde v roku 1915 padol do ruského zajatia. Bol aktívny pri vzniku československých légií v Rusku a v rokoch 1919 – 1920 pôsobil v ich 12. streleckom pluku. Po návrate do vlasti bol ustanovený za správcu štátnej ľudovej školy v obci Pohorelá. V roku 1928 bol zo služobných dôvodov preložený do Polomky, odkiaľ sa v roku 1932 opäť vrátil do pozície správcu školy v Pohorelej. Jeho zásluhou sa školu v roku 1933 podarilo zrekonštruovať.
V roku 1925 neúspešne kandidoval do československého parlamentu za Česko-slovenskú národnú demokraciu v banskobystrickom volebnom kraji. Vo voľbách do okresného zastupiteľstva v okrese Brezno v roku 1928 bol zvolený za poslanca, tentokrát kandidoval za HSĽS. V parlamentných voľbách v roku 1935 kandidoval za HSĽS, resp. za Autonomistický blok v banskobystrickom volebnom kraji. Mandát získal až dodatočne, 29. októbra 1937 po smrti poslanca Martina Rázusa. V poslaneckej snemovni pôsobil v inkompatibilnom výbore. Poslancom bol do konca volebného obdobia, resp. do konca činnosti parlamentu v roku 1939. V decembrových voľbách do Snemu slovenskej krajiny v roku 1938 bol zvolený za poslanca. V novembri 1941 sa poslaneckého mandátu zriekol. V tomto období pôsobil ako riaditeľ štátnej ľudovej školy v Banskej Bystrici. Po vojne, ako v prípade väčšiny poslancov slovenského snemu, sa ani Rudolf Schwarz nevyhol trestnému stíhaniu za svoju činnosť v rokoch 1938 – 1941. Obžaloba mu kládla za vinu činnosť smerujúcu k rozbitiu ČSR a spoluzodpovednosť za zavedenie fašistického režimu na Slovensku.
Rudolf Schwarz

Rudolf Schwarz môže byť:
Medzinárodný pouličný beh Komárno – Komárom

Medzinárodný pouličný beh Komárno – Komárom je beh tradične sa konajúci medzi slovenským Komárnom a maďarským Komáromom na rozmedzí apríla a mája.
História.
V 30. marca 1945 Červená armáda oslobodila vtedajšie územie severného Maďarska a južného Slovenska v okolí miest Komárno a Komárom, čím ukončila 2. svetovú vojnu na ich území.
Koncom roku 1974 sa na základe nápadu troch športovcov (Dezső Bangha, Gyula Herczeg a István Jóny) objavila správa, že nasledujúci rok, 4. apríla, pri príležitosti 30. výročia oslobodenia Maďarska a Československa sa uvažuje o bežeckej súťaži medzi Komárnom a Komáromom. Myšlienky sa organizačne ujal prezident atletického oddielu MTK-VM Endre Rubin a z československej strany Okresný výbor Československého zväzu telesnej výchovy v Komárne. Prvý beh sa uskutočnil v roku 1975. Na štart 8 200 metrov dlhej trate sa na Leninovom štadióne v Komárome postavilo 65 maďarských a 18 československých bežcov.
Od nasledujúceho roku bola súťaž zaradená aj do kalendára súťaží Európskej atletickej asociácie. Štartovacie a cieľové stanice sa každý rok striedali, v prvom ročníku štartovali pretekári zo severnej strany a do cieľa prišli z južnej strany, zatiaľ čo v roku 1976 sa štartovalo v Komárome a preteky sa končili v Komárne. Táto tradícia sa zachovala aj v nasledujúcich rokoch. Súťaž organizoval medzinárodný organizačný výbor vytvorený za týmto účelom. Výbor pozostával z vedúcich miestnych úradných orgánov, športových združení.
V roku 1977 sa okrem maďarských a československých pretekárov zúčastnili aj rumunskí, juhoslovanskí, východonemeckí a vôbec prvýkrát západonemeckí pretekári spoza železnej opony.
Súťaž z roku 1980 bola prvou, ktorá vyhlásila špeciálnu súťaž pre ženy na vzdialenosť 4 000 metrov. Už v roku 1982 boli vyhlásení víťazi v mužských dospelých jednotlivcoch a družstvách, v ženských dospelých a mladých a v mužských mládežníckych kategóriách.
K desiatemu výročiu roku 1984 už bolo zaregistrovaných takmer tisíc bežcov. Aj keď sa magická hranica v nasledujúcom roku neprekročila, od roku 1986 až do zmeny režimu prišlo na štartovú čiaru každý rok viac ako tisíc štartujúcich.
Po zmene režimu sa upustilo od myšlienky oslobodenia Červenou armádou, ale beh pokračoval v rámci "Komárňanských dní", tentoraz oficiálne pri príležitosti revolučných bojov o komárňanskú pevnosť v roku 1849. Účasť je už menšia a bez významnejších športovcov.
Kvôli pandémii COVID-19 sa ročníky 2020 a 2021 neuskutočnili. Ročník 2022 sa uskutočnil prvýkrát len na území Slovenska.
Trať.
Trať behu je rovinatá a vedie cez most hraničnej rieky Dunaj, medzi Komárnom (Slovensko) a Komáromom (Maďarsko). Štart a cieľ sa medzi Maďarskom a Slovenskom mení. Dĺžka trate je približne 10 km.
Listina víťazov.
zdroj:
Tapio Luoma

Tapio Luoma (* 15. jún 1962 Kurikka, Fínsko) je fínsky luteránsky biskup, teológ a od roku 2018 arcibiskup v Turku a prímas Evanjelickej luteránskej cirkvi vo Fínsku. 
Za kňaza bol vysvätený v roku 1987. V roku 1999 získal doktora teológie. 1. februára 2012 ho arcibiskup Kari Mäkinen vysvätil za biskupa. Postu arcibiskupa Turku sa ujal v roku 2018, odchodom Kariho Mäkinena do dôchodku.
Je považovaný za konzervatívnejšieho ako jeho predchodca. Luoma je proti cirkevným homosexuálnym sobášom, s argumentom že manželstvo je zväzok muža a ženy. Je autorom štyroch kníh.
Peter Skov-Jakobsen

Peter Skov-Jakobsen (* 22. február 1959 Korup, Dánsko) je dánsky luteránsky biskup a teológ. Je biskupom kodaňským a primasom Dánskej cirkvi. 
Ordinovaný bol v roku 1993 v Anglikánskej cirkvi. V roku 2009 ho jeho predchodca Erik Norman Svendsen ordinoval za biskupa. Funkciu biskupa kodaňského zastáva dodnes. Má dve deti.
Pozri aj.
Dánska cirkev
Starship

Starship môže byť:
SpaceX Starbase

Starbase, predtým známe ako SpaceX South Texas launch site alebo Boca Chica launch site, je súkromné ​​raketové vývojové a výrobné zariadenie, skúšobná základňa a kozmodróm spoločnosti SpaceX, ktorý sa nachádza sa v oblasti Boca Chica v Texase, približne 32 km východne od mesta Brownsville, na pobreží Mexického zálivu. Základňa bola pôvodne zamýšľaná pre štarty nosných rakiet Falcon 9, Falcon Heavy a viacero rôznych suborbitálnych rakiet na opakované použitie, ale v roku 2018 SpaceX oznámila zmenu plánov s tým, že základňa sa bude naďalej používať výhradne pre novú generáciu kozmických rakiet Starship. V rokoch 2019 až 2020 bola lokalita rozšírená o rozsiahle výrobné a testovacie kapacity. Generálny riaditeľ SpaceX Elon Musk naznačil už v roku 2014, že z južného Texasu budú štartovať komerčné a súkromné ​​pilotované lety a pravdepodobne tiež lety na Mars.
Pri hľadaní novej základne na komerčné kozmické štarty, v rokoch 2012 až 2014, spoločnosť SpaceX zvažovala sedem potenciálnych lokalít v Spojených štátoch. Ideálna lokalita by všeobecne mala mať vo východnom smere rozsiahlu vodnú (morskú) hladinu z dôvodu bezpečnosti pri prelete a mala by tiež ležať čo najviac na juh, čo najbližšie k rovníku, aby mohla čo najlepšie využiť výhodu rýchlosti rotácie Zeme. Po celý čas hľadania bola lokalita v Boca Chica hlavným kandidátom. Americký úrad pre dohľad nad civilným letectvom ("Federal Aviation Administration", "FAA") vhodnosť lokality extenzívne skúmal a SpaceX do roku 2014 kúpila 170 000 m² pozemkov a prenajala si ďalších 230 000 m². V auguste 2014 SpaceX oznámila, že si lokalitu v Boca Chica vybrala ako svoju základňu na štarty komerčných letov, keďže už úspešne prebehli všetky konania o vplyvoch na životné prostredie. Po prvom štarte prototypu lode Starship sa lokalita stala štvrtou aktívnou štartovacou základňou spoločnosti SpaceX, ostatné tri má prenajaté od vlády USA.
Ceremónia položenia základného kameňa sa uskutočnila v septembri 2014 a výkopové práce začali v októbri 2015. Prvý sledovací radar bol inštalovaný v auguste 2016 a prvá nádrž na skladovanie paliva v júli 2018. Koncom roka 2018 výstavba prudko zrýchlila a výroba prvého prototypu testovacej rakety "Starhopper" (ktorej skúšky a skúšobný let sa uskutočnili v priebehu marca až augusta 2019) už prebehla tu v Boca Chica. K marcu 2020 už v mieste pracovalo 500 zamestnancov SpaceX, väčšina z nich v nepretržitej prevádzke výroby druhej generácie rakiet spoločnosti SpaceX, Starship.
Boca Chica (Texas)

Boca Chica je oblasť na východnom konci polostrova v delte rieky Rio Grande v okrese Cameron County, v najjužnejšom cípe Texasu pri hraniciach s Mexikom, pri pobreží Mexického zálivu. Je ohraničená brownsvilleským lodným kanálom na severe, hraničnou riekou Rio Grande na juhu a Mexickým zálivom na východe. Tiahne sa v dĺžke približne 40 km východne od mesta Brownsville. Miestnou dopravnou tepnou je cesta Texas State Highway 4 z Brownsville až k pobrežiu Mexického zálivu na pláž Boca Chica Beach.
Historicky je oblasť známa ako bojisko americkej občianskej vojny (bitka na ranči Palmito). Jediným obývaným miestom v oblasti je malá dedina Boca Chica Village.
V súčasnosti (rok 2021) je oblasť známa skôr kozmodrómom spoločnosti SpaceX (SpaceX South Texas launch site), umiestneným východne od dediny, takmer pri pobreží. Výstavba kozmodrómu začala v roku 2014 a zahŕňa vývojové a výrobné priestory spoločnosti SpaceX, skúšobnú rampu a štartovaciu rampu pre orbitálne kozmické lety.
Boca Chica znamená v španielčine „malé ústa“, alebo tiež ústie rieky, a myslí sa tým, že prietok rieky Rio Grande je tu veľmi skromný a v obdobiach sucha úplne zaniká.
Múzejné námestie (Trnava)

Múzejné námestie je ulica v Trnave, v mestskej časti Trnava-stred. Nekrižuje sa so žiadnou ulicou.
Wait a Minute My Girl / Dagen Før

„Wait a Minute My Girl“ / „Dagen Før“ je dvojsingel dánskej hudobnej skupiny Volbeat. Vyšiel 2. júna 2021.
Majstrovstvá Európy v ľadovom hokeji hráčov do 18 rokov 1992

Majstrovstvá Európy v ľadovom hokeji hráčov do 18 rokov 1992 boli 25. juniorské majstrovstvá Európy v ľadovom hokeji. Tímy hrali v troch výkonnostných skupinách. Majstrami Európy sa po piatykrát a naposledy pred rozdelením štátu stali hokejisti Česko-Slovenska.
Majstrovstvá Európy – Skupina A.
Turnaj Skupiny A sa hral od 5. do 12. apríla 1992 v nórskych mestách Lillehammer a Hamar.
O udržanie.
Tímy Švajčiarska a Nórska skončili v základných skupinách na poslednom mieste a hrali o udržanie. Nórsko vyhralo 2 : 1 na zápasy a skončilo na 7. mieste. Švajčiarsko skončilo na 8. mieste a zostúpilo do Skupiny B Majstrovstiev Európy 1993.
Majstri Európy – Česko-Slovensko.
Brankári: Jaroslav Miklenda, Robert Slávik
Obrancovia: Roman Hamrlík, Radek Hamr, Pavel Kowalczyk, Pavel Rajnoha, Libor Procházka, Radoslav Hecl, Pavel Zubíček, Robert Hodoň
Útočníci: David Výborný, Pavol Demitra, Tomáš Vlasák, Jozef Čierny, Marián Kacíř, Libor Polášek, Ján Lipiansky, Patrik Krišák, Marek Tatar, Tomáš Bartoška, Ondřej Steiner, Martin Sychra, Dušan Huml.
Majstrovstvá Európy – Skupina B.
Turnaj Skupiny B sa hral v Pralognan-la-Vanoise, Méribeli a Courcheveli vo Francúzsku od 22. do 28. marca 1992.
Majstrovstvá Európy – Skupina C.
Turnaj Skupiny C sa hral v Eindhovene v Holandsku od 19. do 22. marca 1992.
Viliam Hájovský

Ing. Viliam Hájovský (* 23. február 1949, Piešťany – † 27. máj 2021, Piešťany) bol slovenský komunálny politik a podnikateľ, prvý prezident Únie kúpeľných miest a obcí Slovenska. V rokoch 19901994 pôsobil ako prvý demokraticky zvolený primátor mesta Piešťany ako kandidát koalície Demokratický blok (VPN, KDH a DS). 
Vo voľbách v roku 1990 bol zvolený za primátora, keď získal najväčší počet hlasov za primátora v dejinách mesta (5 739). Počas svojho pôsobenia vo funkcii založil Nadáciu pre invalidných a prestárlych občanov mesta Piešťany, realizovala sa prvá rekonštrukcia pešej zóny na Winterovej ulici, bolo dobudované Sídlisko Adama Trajana a plynofikovaná miestna časť Banka.
Majstrovstvá Európy v ľadovom hokeji hráčov do 18 rokov 1991

Majstrovstvá Európy v ľadovom hokeji hráčov do 18 rokov 1991 boli 24. juniorské majstrovstvá Európy v ľadovom hokeji. Tímy hrali v troch výkonnostných skupinách. Majstrami Európy sa po štvrtýkrát stali hokejisti Česko-Slovenska.
Majstrovstvá Európy – Skupina A.
Turnaj Skupiny A sa hral od 4. do 11. apríla 1991 v československých mestách Spišská Nová Ves a Prešov.
O udržanie.
Tímy Francúzska a Poľska skončili v základných skupinách na poslednom mieste a hrali o udržanie. Poľsko vyhralo 2 : 0 na zápasy a skončilo na 7. mieste. Francúzsko skončilo na 8. mieste a zostúpilo do Skupiny B Majstrovstiev Európy 1992.
Majstrovstvá Európy – Skupina B.
Turnaj Skupiny B sa hral v Jace v Španielsku od 23. do 30. marca 1991.
Majstrovstvá Európy – Skupina C.
Turnaj Skupiny C sa hral v Sofii v Bulharsku od 7. do 10. marca 1991.
Dagmar Dianová

Dagmar „Didiana“ Dianová (* 1977, Bratislava) je slovenská rozhlasová a televízna moderátorka.
Vyštudovala Hotelovú akadémiu odbor Hotelový manažment. V tejto oblasti však nikdy nepôsobila a hneď po maturite začala pracovať vo Fun rádiu.
Okrem práce v rádiu, kde získala potrebné moderátorské skúsenosti, pracovala aj v televízii. Vo verejnoprávnej televízii moderovala populárnu reláciu pre mládež "Zóna D", hitparádu najúspešnejších albumov "Top 20 Slovensko", reláciu o novinkách v kinách a na videokazetách "Film a video", telefonickú súťaž "Maxihra" a live vysielanie "Fun o piatej". V roku 2005 dostala ponuku z TV JOJ moderovať televíznu súťaž "VyVolení", neskôr reláciu o celebritách "Mojito" a tanečnú súťaž "Hviezdy na ľade". Moderovala tiež magazín "Zdravo a naplno" na STV 3.
Momentálne pracuje v rádiu Vlna, kde moderuje relácie "Výlet na Vlne" (sobota) a "Talkshow na Vlne" (nedeľa).
Ulica Martina Granca

Ulica Martina Granca je slepá ulica v Bratislave, v mestskej časti Dúbravka. Nekrižuje sa so žiadnou ulicou.
Majstrovstvá Európy v ľadovom hokeji hráčov do 18 rokov 1990

Majstrovstvá Európy v ľadovom hokeji hráčov do 18 rokov 1990 boli 23. juniorské majstrovstvá Európy v ľadovom hokeji. Tímy hrali v troch výkonnostných skupinách. Majstrami Európy sa po siedmykrát stali hokejisti Švédska.
Majstrovstvá Európy – Skupina A.
Turnaj Skupiny A sa hral od 4. do 11. apríla 1990 vo švédskych mestách Örnsköldsvik a Sollefteå.
O udržanie.
Tímy Nemeckej spolkovej republiky a Švajčiarska skončili v základných skupinách na poslednom mieste a hrali o udržanie. NSR vyhrala 2 : 1 na zápasy a skončila na 7. mieste. Švajčiarsko skončilo na 8. mieste a zostúpilo do Skupiny B Majstrovstiev Európy 1991.
Majstrovstvá Európy – Skupina B.
Turnaj Skupiny B sa hral vo Val Gardene v Taliansku od 21. do 30. marca 1990. Španielsko malo zostúpiť do Skupiny C Majstrovstiev Európy 1991, avšak ostalo v Skupine B ako náhradník za zaniknutú NDR.
Majstrovstvá Európy – Skupina C.
Turnaj Skupiny C sa hral v Sofii v Bulharsku od 8. do 11. marca 1990. Nikto nepostúpil do Skupiny B Majstrovstiev Európy 1991. NDR získala právo postúpiť, ale štát už v roku 1991 neexistoval.
Mikrofluidika

Mikrofluidika sa vzťahuje na správanie, presné riadenie a manipuláciu s kvapalinami, ktoré sú geometricky obmedzené na malú mierku (zvyčajne submilimetrovú), pri ktorej povrchové sily prevažujú nad objemovými silami. Je to multidisciplinárna oblasť, ktorá zahŕňa inžinierstvo, fyziku, chémiu, biochémiu, nanotechnológiu a biotechnológiu. Má praktické využitie pri navrhovaní systémov, ktoré spracovávajú malé objemy kvapalín s cieľom dosiahnuť multiplexovanie, automatizáciu a vysoko výkonný skríning. Mikrofluidika sa objavila začiatkom 80. rokov 20. storočia a používa sa pri vývoji atramentových tlačových hláv, DNA čipov, technológie laboratória na čipe, mikropohonu a mikrotermických technológií.
Zvyčajne mikro znamená jednu z týchto vlastností:
Mikrofluidné systémy zvyčajne prepravujú, miešajú, oddeľujú alebo inak spracovávajú kvapaliny. Rôzne aplikácie sa spoliehajú na pasívne riadenie tekutín pomocou kapilárnych síl vo forme kapilárnych prvkov modifikujúcich prúdenie, podobných rezistorom a urýchľovačom prúdenia. V niektorých aplikáciách sa na usmernený transport médií dodatočne používajú externé aktivačné prostriedky. Príkladom sú rotačné pohony, ktoré uplatňujú odstredivé sily na transport kvapaliny na pasívnych čipoch. Aktívna mikrofluidika sa vzťahuje na definovanú manipuláciu s pracovnou tekutinou pomocou aktívnych (mikro) komponentov, ako sú mikropumpy alebo mikroventily. Mikročerpadlá dodávajú kvapaliny kontinuálnym spôsobom alebo sa používajú na dávkovanie. Mikroventily určujú smer toku alebo spôsob pohybu čerpaných kvapalín. Procesy, ktoré sa bežne vykonávajú v laboratóriu, sa často miniaturizujú na jeden čip, čo zvyšuje účinnosť a mobilitu a znižuje objem vzoriek a činidiel.
Majstrovstvá Európy v ľadovom hokeji hráčov do 18 rokov 1989

Majstrovstvá Európy v ľadovom hokeji hráčov do 18 rokov 1989 boli 22. juniorské majstrovstvá Európy v ľadovom hokeji. Tímy hrali v troch výkonnostných skupinách. Majstrami Európy sa po 11.-krát stali hokejisti Sovietskeho zväzu.
Majstrovstvá Európy – Skupina A.
Turnaj Skupiny A sa hral od 2. do 10. apríla 1989 v sovietskom meste Kyjev.
O udržanie.
Tímy Nórska a Rumunska skončili v základných skupinách na poslednom mieste a hrali o udržanie. Nórsko vyhralo 2 : 0 na zápasy a skončilo na 7. mieste. Rumunsko skončilo na 8. mieste a zostúpilo do Skupiny B Majstrovstiev Európy 1990.
Majstri Európy – ZSSR.
Brankári: Sergej Tkačenko, Sergej Zvjagin
Obrancovia: Oleg Davydov, Dmitrij Filimonov, Dmitrij Juškevič, Boris Mironov, Dmitrij Motkov, Jevgeni Namestnikov, Vjačeslav Timčenko
Útočníci: Pavel Bure, Jan Kaminski, Valerij Karpov, Viačeslav Kozlov, Alexej Kudašov, Oleg Petrov, Sergej Zolotov, Sergej Martiňuk, Vladimir Terechov, Valentin Olevkij, Jegor Baškatov.
Československá reprezentácia.
Brankári : Roman Čechmánek, Marcel Kučera
Obrancovia: Jiří Vykoukal, Jiří Šlégr, Miloš Holaň, Jaroslav Modrý, Jiří Malinský, Tomáš Bološ, Ján Paška
Útočníci: Jaromír Jágr, Robert Reichel, Robert Holík, Branislav Jánoš, Martin Madový, Marián Uharček, Jaromír Kverka, Jaroslav Brabec, Petr Trávník, Radim Haupt, Pavel Vachovec.
Majstrovstvá Európy – Skupina B.
Turnaj Skupiny B sa hral v Klagenfurte v Rakúsku od 17. do 23. marca 1989.
Majstrovstvá Európy – Skupina C.
Turnaj Skupiny C sa hral v Puigcerdà v Španielsku od 25. do 30. marca 1989.
Verneuil-sur-Avre

Verneuil-sur-Avre môže byť:
Mohylianka

Mohylianka (do 1978 aj "Mahulanka" a do 2009 aj "Mahulianka") je umelý odvodňovací kanál na juhozápadnom Slovensku v povodí vodného toku Šúrsky kanál, resp. Blatina v širšom povodí Malého Dunaja na území mesta Pezinok a v malom rozsahu i na území obce Viničné v okrese Pezinok; klasifikácia povodí v tejto rovinatej oblasti po rozsiahlych melioračných zásahoch v novoveku je zatiaľ čiastočne sporná. Geomorfologická kategorizácia polohy Mohylianky: geomorfologická oblasť Podunajská nížina; geomorfologický celok Podunajská rovina. Hydrologické poradie Mohylianky: 4-21-15-004.
Opis toku.
Mohylianka má dĺžku 2,2 km so začiatkom na južnom okraji intravilánu mesta Pezinok v tesnej blízkosti železničnej trate z Pezinka do Trnavy v nadmorskej výške cca 250 m severovýchodne od železničnej stanice v Pezinku; smeruje na juh a po 300 m priberá ľavostranný prítok kanála s dĺžkou tiež cca 300 m; bez zmeny smeru pokračuje 610 m na juh tvoriac hranicu medzi dobývacím priestorom hliny pre tehelňu v lokalite Lazárňa na svojom východnom brehu a ornou pôdou - poľom s názvom Mohylianka na svojom západnom brehu; bez zmeny smeru pokračuje cca 820 m až po kontakt s pezinsko-viničnianskou obecnou hranicou; ďalších 200 m svojim priamym kanalizovaným tvarom zhruba kopíruje krivoľaký úsek obecnej hranice medzi mestom Pezinok a obcou Viničné; posledných 240 m svojho priebehu tečie územím Viničného a ústi do Viničnianskeho kanála ako jeho pravostranný prítok v nadmorskej výške Viničniansky kanál ústi ďalej do Šúrskeho kanála a ten je prítokom Malého Dunaja.
Mohylianka je recipientom odpadových vôd; meliorovaná bola kvôli dobývaciemu priestoru hliny. Mohylianka s výnimkou začiatočného krátkeho úseku, ktorý leží v intraviláne Pezinka, tečie cez poľnohospodársky extravilán katastrálneho územia Pezinok a v malom úseku cez poľnohospodársky extravilán katastrálneho územia Viničné.
Pôvod názvu.
Názov Mohylianka (do 1978 aj "Mahulanka" a do 2009 aj "Mahulianka") vznikol prenesením terénneho názvu Mohylianka pomenúvajúceho ornú pôdu, pole na kanál, ktorý preteká cez toto pole, resp. jeho okrajom. Terénny názov Mohylianka súvisí so slovom "mogyla/mohyla" vo význame "vysoké navŕšenie zeminy nad hrobmi zosnulých v predkresťanských dobách". Pomenovací akt prebehol v slovenskom jazykovom prostredí ako názov geografického objektu charakterizovaného výskytom mohyly, alebo ináč spájaného s mohylou s vývojom "mogyla"/"mohyla" → "Mohylany" → "Mahulanka" (dnes "Mohylianka"); najstarší písomný dochovaný záznam názvu poľa je z roka 1882 "Mahulanka". Podobne bol prenesený názov poľa i na ulicu v Pezinku v priestore súčasnej výstavby bytových domov medzi začiatkom kanála Mohylianka a ulicou Za dráhou.
Analogickú motiváciu pomenovania má aj kanál Mohylov (kanál v okrese Komárno v povodí Dunaja).
Existuje aj druhý výklad pôvodu terénneho názvu poľa Mohylianka ako skomolenina osobného mena Magolány, mena bývalého veľkostatkára (z iných katastrálnych území je doložené meno Magolány); obec Limbach bola v 17. storočí v zálohu Jána Maholányiho († 1700).
Detik.com

Detik.com je indonézsky spravodajský server. Bol založený v roku 1998 a patrí k najsledovanejším v Indonézii. Je jednou zo služieb poskytovaných mediálnou skupinou Trans Media.
Server vznikol už v roku 1998. Stalo sa to po uzavretí bulvárneho časopisu Detik v roku 1995 za vlády generála Suharto.
Podľa rebríčka Alexa Internet jedna sa o šiesty najnavštevovanejší web v Indonézii a server je na 105. mieste v globálnom rebríčku najpopulárnejších webových stránok.
Sheila on 7

Sheila on 7 je indonézska pop rocková hudobná skupina. Bola založená v roku 1996 v Yogyakarte.
Ich debutový album "Sheila on 7" sa umiestnil na 33. mieste v zozname 150 najlepších indonézskych albumov všetkých čias, uverejneným v indonézskom vydaní časopisu „Rolling Stone“. Okrem toho miestne vydanie časopisu zaradilo dve piesne skupiny do zoznamu 150 najlepších indonézskych piesní všetkých čias („Dan“ – 29. miesto, „Melompat Lebih Tinggi“ – 147. miesto).
Diskografia.
Zdroj:
Dewa 19

Dewa 19 (predtým Dewa) je indonézska rocková skupina, ktorá existovala v rokoch 1986 – 2011. Skupina bola založená v roku 1986, keď boli všetci členovia ešte na strednej škole.
Zostava kapely bola nasledovná: Ahmad Dhani (klávesy), Andra Junaidi (gitara), Agung Yudha (bicie), Yuke Sampurna (basa) a Once Mekel (spev). V priebehu rokov došlo k mnohým zmenám v zložení skupiny a formácia sa nakoniec v roku 2011 rozpadla.
Formácia bola jednou z najpopulárnejších hudobných skupín v krajine. Album "Bintang Lima" (2000) bol jedným z najpredávanejších v Indonézii, kde dosiahol predaj v náklade 2 milióny kópií.
Noah (hudobná skupina)

Noah (predtým Peterpan) je indonézska pop rocková hudobná skupina. Bola založená v roku 2000.
Skupinu tvoria traja stáli členovia: Nazril Irham (Ariel), Loekman Hakim a David Kurnia Albert.
Od roku 2015 skupina predala v Indonézii viac ako 9 miliónov albumov (informácie z roku 2020) a dva z nich boli zaradené do zoznamu najpredávanejších indonézskych albumov všetkých čias ("Bintang di Surga" – 3. miesto; "Seperti Seharusnya" – 6. miesto).
Formácia si získala značnú popularitu v susednej Malajzii.
Diskografia.
ako Peterpan
ako Noah
Anton Dragúň

Anton Dragúň (* 11. jún 1942, Bánov) je bývalý slovenský futbalista a dlhoročný futbalový tréner. Ako hráč hrával za Nové Zámky, Třinec a Červenú hviezdu Bratislava. Trénoval viacero ligových mužstiev aj národnú reprezentáciu Slovenska. Pôsobil aj v zahraniční, v gréckom Iraklise Solún a rakúskom SV Horn. Bol známy ako expert na zotrvanie a záchranu svojich mužstiev v lige. Do roku 2005 bol predsedom Únie futbalových trénerov Slovenska.
Získal Cenu fair play MUDr. Ivana Chodáka za prínos pre futbal v roku 2013.
Seattle Kraken

Seattle Kraken je hokejový klub zo Seattlu, ktorý rozširuje v sezóne 2021/22 NHL ako 32. účastník. Domovom pre nový klub sa stane Climate Pledge Arena v centre Seattlu. Nový klub bude nadväzovať na Seattle Metropolitans, ktorý vôbec ako prvý tím zo Spojených štátov v histórii vyhral Stanleyho pohár 26.marca 1917.
Zostava.
Expanzný draft 2021.
Ako rozširujúci účastník má klub privilégium vybrať si 30 hráčov (z každého klubu NHL okrem posledného rozširujúceho Vegas Golden Knights po 1 hráčovi) počas expanzného draftu. Tímy, z ktorých bude Seattle Kraken draftovať hráčov majú možnosť pred transferom ochrániť 7 útočníkov, 3 obrancov a 1 brankára. Z draftu sú taktiež vyradení nováčikovia, ktorých pôsobenie v lige ešte nepresiahlo 2 roky a hráči, ktorí majú v zmluve uvedenú klauzulu o nevymenení. Pri drafte musí tím Kraken vybrať 14 útočníkov, 9 obrancov a 3 brankárov. Zvyšné sloty pre hráčov môže obsadiť bez obmedzenia na hráčsky post. Vybraní hráči však musia počas nasledovnej sezóny poberať plat v minimálnej výške 60% z výplatného stropu pre tím NHL, ktorý predstavuje 81,5 miliónu Amerických dolárov.
Bonapartovci

Bonapartovci (pôvodne Buonapartovci) sú bývalá cisárska a kráľovská európska dynastia janovského pôvodu. Založil ju v roku 1804 Napoleon I., syn janovského šľachtica Carla Buonaparteho. Napoleon bol francúzsky vojenský vodca, ktorý sa dostal k moci počas francúzskej revolúcie a v roku 1804 pretvoril Prvú francúzsku republiku na Prvé francúzske cisárstvo (päť rokov po svojom "štátnom prevrate" v novembri 1799 (18 Brumaire)). Napoleon so svojou "Grande Armée" musel bojovať proti všetkým významným európskym mocnostiam a prostredníctvom série vojenských víťazstiev počas napoleonských vojen ovládol kontinentálnu Európu. Na tróny klientských štátov dosadil členov svojej rodiny, čím rozšíril moc dynastie.
Za vlády Napoleona I. pozostávala cisárska rodina z jeho najbližšej rodiny – manželky, syna, súrodencov a ďalších blízkych príbuzných, konkrétne švagra Joachima Murata, strýka Josepha Fescha a Eugèna de Beauharnais, jeho nevlastného syna.
Okrem titulu cisára Francúzov mala dynastia Bonaparte počas napoleonských vojen rôzne ďalšie tituly a územia, medzi ktoré patrili napríklad Talianske kráľovstvo, Španielske kráľovstvo, Vestfálske kráľovstvo, Holandské kráľovstvo a Neapolské kráľovstvo. Dynastia si udržala moc približne desať rokov, kým si napoleonské vojny začali vyberať svoju daň. Jej protivníci Rakúsko, Británia, Rusko a Prusko, monarchistické (najmä Bourbonské) reštaurátorské hnutia vo Francúzsku, Španielsku, na oboch Sicíliach a na Sardínii nakoniec dosiahli konečnú porážku Napoleona v bitke pri Waterloo a cestou Viedenského kongresu obnovu bývalých dynastií.
V rokoch 18521870 existovalo Druhé francúzske cisárstvo, keď Francúzsku opäť vládol príslušník dynastie Bonapartovcov: Napoleon III., najmladší syn Ľudovíta Bonaparteho. Počas francúzsko-pruskej vojny v rokoch 18701871 však bola dynastia z cisárskeho trónu opäť zosadená.
Munhwa Broadcasting Corporation

Munhwa Broadcasting Corporation (MBC) je juhokórejská rozhlasová a televízna spoločnosť. Bola založená v roku 1961. Sídlo spoločnosti je v Mapo-gu v Soule.
Dawid Kurminowski

Dawid Kurminowski (* 24. február 1999, Śrem, Poľsko) je poľský profesionálny futbalový útočník, ktorý pôsobí v poľskom klube Zaglebie Lubin.
V minulosti pôsobil okrem iného v slovenskom klube MŠK Žilina, v drese ktorého sa v sezóne 2020/21 stal s 19-timi gólmi najlepším strelcom Fortuna Ligy. 
Reprezentoval poľské národné mužstvo v mládežníckych kategóriách a do 20 rokov.
Klubová kariéra.
Zemplín Michalovce.
Na Slovensku Kurminowski debutoval za tím MFK Zemplín Michalovce vo Fortuna lige 24. februára 2018 v zápase proti FC DAC 1904 Dunajská Streda.
Žilina.
V decembri 2019 prestúpil Kurminowski do MŠK Žilina, pričom zmluvu s tímom podpísal do roku 2023. V sezóne 2020/21 sa stal s 19 gólmi najlepším strelcom Fortuna Ligy.
Ďalšie pôsobenie.
V sezóne 21/22 prestúpil Kurminowski do Aarhus GF a odtiaľ bol na rok poslaný na hosťovanie do Zaglebie Lubin (sezóna 22/23). V sezóne 23/23 nakoniec Aarhus Kurminowského do Zaglebie predal.
Rugles

Rugles môže byť:
Liesková ulica (Stupava)

Liesková ulica je ulica v Stupave. Nekrižuje sa so žiadnou ulicou.
Zaujímavosti.
Na adrese "Liesková 9/A" sa nahrával seriál Oteckovia. Nachádza sa tam rodinný dom "Smrekovcov".
Masliak smrekovcový

 Masliak smrekovcový (lat. "Suillus grevillei") je jedlá huba z čeľade masliakovité.
Výskyt.
Rastie od júna do novembra v lesoch všetkých typov, najmä pod smrekovcom a v jeho okolí.
Vzhľad.
"Klobúk" s priemerom 30-150 mm sa vyznačuje žltou až oranžovou farbou, jeho pokožka sa dá v dospelosti takmer úplne olúpať.
"Hymenofor" (výtrusorodá vrstva v spodnej časti klobúka) je rúrkovitý. Rúrky sú 6-11 mm dlhé a majú žltkavú farbu. Póry sú sfarbené rovnako ako rúrky a po poranení dostávajú špinavoružovú až hnedú farbu.
"Hlúbik" je 40-150 mm dlhý a až 25 mm hrubý, valcovitý alebo smerom k báze trochu kyjakovitý. V hornej tretine nosí prsteň, ktorý je pozostatkom závoja, v mladosti spájajúceho hlúbik s okrajom klobúka. Za suchého počasia sa prsteň stráca. Hlúbik je nad prsteňom žltý, pod ním žltohnedý, vláknitý alebo vločkatý, v starobe s červeným nádychom.
Masliak obyčajný

 Masliak obyčajný (lat. "Suillus luteus") je jedlá huba z čeľade masliakovité.
Iné názvy.
Staršie názvy sú: masliak, másleník a borový hríb. Ľudové názvy druhu sú: masliak, maslák, maśľak, maśľar, masläk, maśluk, mäsiar, maslér, masliar, maslienka, maslejk, mašľok, máselňák, máselník, mašlanik, mašlenik, maslaník, mašlej, maśliš, maślarka, masloviak, maslovka, borák, bôrak, bôrovec, bórovec, borovec, borovák, borúvka, podborovník, podborovec, podbórka, podborúvka, sośňak, sosnäk, podsośňak, dráč, šupák, 
sopliak, soplák, soplačka, soplivec, mäkkýš, kakáš.
Výskyt.
Rastie od mája do novembra skôr na kyslejších pôdach v mykoríznej symbióze s dvojihlicovou borovicou.
Vzhľad.
"Klobúk" s priemerom až 120 mm je slizký a má hnedú farbu v tmavších alebo svetlejších odtieňoch, pričom pokožku možno olúpať. 
"Hymenofor" (výtrusorodá časť v spodnej časti klobúka) má rúrkovitú formu. Rúrky sú 6-14 mm dlhé, v svetložltých odtieňoch. Póry sú drobné, rovnako sfarbené ako rúrky.
"Hlúbik" je 30-110 mm dlhý a 10-25 mm hrubý, valcovitého tvaru, nad prsteňom nažltlý, pod ním skôr belavý.
"Prsteň" vzniká z bieleho kožovitého závoja, ktorý v mladosti spája hlúbik s okrajom klobúka. Závoj neskôr zanecháva zvyšky v podobe prsteňa, ktorý v dospelosti tmavne.
Majstrovstvá Európy v ľadovom hokeji hráčov do 19 rokov 1967

Majstrovstvá Európy v ľadovom hokeji hráčov do 19 rokov 1967 bol turnaj národných hokejových mužstiev do 19 rokov. Nejednalo sa o oficiálny ročník juniorských majstrovstiev Európy v ľadovom hokeji, ten sa po prvýkrát konal až nasledujúci rok.
Turnaj sa hral od 15. do 24. marca 1967 v sovietskom meste Jaroslavľ.
Miloj

 
Miloj je zaniknutá spišská obec na východnom Slovensku v Košickom kraji, v okrese Spišská Nová Ves. Nachádza sa západne od obce Spišský Hrušov. Prvá písomná zmienka o „"terra Miloy"“ sa nachádza v darovacej listine z roku 1255. Zachovala sa z nej len zrúcanina veže a zvyšky západnej steny ranogotického Kostola svätého Stanislava. Obec zanikla niekedy v 16. storočí a o jej zániku kolujú rôzne legendy.
Samuel Vlčan

JUDr. Samuel Vlčan (* 13. marec 1971, Partizánske) je slovenský právnik a manažér, pôsobiaci v bankovom sektore a taktiež bývalý minister pôdohospodárstva a rozvoja vidieka SR vo vláde Eduarda Hegera (nestranník, nominant OĽaNO). Za úradovania bývalého ministra Jána Mičovského bol krátko štátnym tajomníkom.
Životopis.
Študoval na gymnáziách v Topoľčanoch a Banskej Štiavnici, kde v roku 1989 maturoval. Následne študoval medzinárodné vzťahy na Moskovskom štátnom inštitúte medzinárodných vzťahov (MGIMO). V rokoch 19901995 absolvoval magisterské štúdium práva na Právnickej fakulte Univerzity Komenského v Bratislave. V roku 1994 absolvoval študijný pobyt na Universität Bremen v Brémach. V rokoch 20052006 absolvoval exekutívny rozvojový program pre vrcholových manažérov na University of California, Berkeley v Spojených štátoch.
Profesne pôsobil v oblasti práva a v bankovom sektore, ktorému sa venoval 17 rokov. Viedol právne oddelenia HVB Bank Slovakia a Slovenskej sporiteľne, kde bol aj členom predstavenstva. V rokoch 20102012 bol generálnym manažérom zodpovedným za organizačné a finančné riadenie spoločnosti Hypo Alpe-Adria-Bank v Bosne a Hercegovine, následne pôsobil ako člen reštrukturalizačného tímu Hypo Alpe-Adria-Bank International AG v rakúskom Klagenfurte. Pôsobil aj na pozícii generálneho manažéra Sberbank Slovensko. Neskôr sa stal výkonným riaditeľom spoločnosti WP TECH, pôsobiacej na Slovensku od roku 2015 v oblasti odpadového hospodárstva.
9. apríla 2020 bol vymenovaný za štátneho tajomníka Ministerstva pôdohospodárstva a rozvoja vidieka SR vo vláde Igora Matoviča. V jeho gescii boli sekcie rezortnej politiky pôdohospodárstva, legislatívy, analýz a výkazníctva, poľnohospodárstva, programov cezhraničnej spolupráce, potravinárstva a obchodu, ako aj Inštitút pôdohospodárskej politiky. 1. júla 2020, po necelých troch mesiacoch, požiadal o uvoľnenie z funkcie. Dôvody verejne neuviedol, podľa denníka Postoj však šlo o nesúhlas s rozhodnutiami ministra Jána Mičovského. Z postu bol odvolaný 8. júla 2020.
8. júna 2021 ho prezidentka SR vymenovala za ministra pôdohospodárstva potom, čo Ján Mičovský podal demisiu po podozreniach z korupcie u svojej nominantky, šéfky Slovenského pozemkového fondu Gabriely Bartošovej (neskôr avizoval, že chce demisiu vziať späť, premiér Eduard Heger sa však už s prezidentkou dohodol na vymenovaní nového ministra).
4. mája 2023 sa rozhodol zo svojej funkcie odstúpiť.
Park Gábora Barossa

Park Gábora Barossa (do 1. júna 2021 "Landererov park") je park na Šafárikovom námestí v Bratislave v mestskej časti Staré Mesto. Pomenovaný je podľa uhorského ministra, ktorý bol iniciátorom stavby Starého mosta.
V rokoch 2018 a 2019 park prešiel rekonštrukciou. Autorom projektu, ktorý vznikol v roku 2016, je štúdio fbcc architecture z Paríža. Nachádza sa medzi ulicami Gajova, Alžbetínska, Dobrovičova a zadnou stranou Štúrovej ulice.
Suchohríb hnedý

 Suchohríb hnedý (staršie: hríb hnedý; ľudovo: masliak, gaštaniak; lat. "Imleria badia") je jedlá huba z čeľade hríbovité.
Výskyt.
Rastie v ihličnatých a zmiešaných lesoch od júna do novembra a je jednou z najhojnejších hríbovitých húb.
Vzhľad.
Klobúk s priemerom 40-150 mm je zvyčajne gaštanovohnedej farby, môže sa však vyskytnúť aj v tmavších alebo svetlejších odtieňoch. Jeho pokožka sa dá olúpať iba v malých útržkoch, aj to len zo staršej plodnice. 
Hymenofor (výtrusorodá vrstva v spodnej časti klobúka) je vo forme až 20 mm dlhých rúrok krémovožltej až zelenkastej farby. Póry po poranení modrejú, avšak za sucha sa modranie nemusí vôbec prejaviť.
Hlúbik je bez prsteňa, 40-120 mm dlhý a 8-40 mm hrubý. V mladosti má súdkovitý tvar, ktorý sa neskôr rastom mení na valcovitý. Jeho povrch je hnedasto vláknitý na olivovožltom podklade, po poranení taktiež modrie.
Kozák osikový

 Kozák osikový je výborná jedlá huba patriaca do čeľade hríbovité.
Výskyt.
Rastie od júna do novembra, a to pod osikami v lese aj mimo lesa.
Vzhľad.
"Klobúk" s priemerom 40-150 mm je pomarančovohnedý až tmavočervený.
"Hymenofor" (výtrusorodá vrstva v spodnej časti klobúka) má formu 7-30 mm dlhých belavých až žltosivých rúrok.
"Hlúbik" je bez prsteňa, 50-150 mm dlhý a 12-50 mm hrubý, v mladosti bruchatý, neskôr valcovitý. Má bielu až sivastú farbu a je pokrytý drobnými bielymi šupinkami, ktoré postupne zdola nahor tmavnú.
Smolovina

Smolovina môže byť staršie:
Tér

Tér môže byť:
Podchod študentov 16. novembra 1989

Podchod študentov 16. novembra 1989 (do 1. júna 2021 bez názvu) je podchod pod Hodžovým námestím v Bratislave. Je pomenovaný na počesť protestu bratislavských vysokoškolákov v predvečer Nežnej revolúcie.
Názov podchodu má pripomínať „hlas a odvahu mladých ľudí, v roku 1989 študentov bratislavských vysokých a stredných škôl, s ktorou verejne vyjadrili svoje postoje k vtedajšiemu dianiu a nespokojnosť s totalitným komunistickým režimom“.
Decilitr Rumu

Decilitr Rumu je slovenská hudobná skupina, ktorá hrá tzv. pivný metal. Tvorba kapely čerpá z odkazu československého metalového a punkového undergroundu. Veselé, hravé melódie sú doplnené zábavnými textami s prevažne krčmovou tématikou.
Bazálny elektrický rytmus

Bazálny elektrický rytmus (BER) je efekt spontánnej depolarizácie a repolarizácie, ktorá je vytváraná v pacemakerových bunkách ("Cajalove bunky") hladkej svaloviny gastrointestinálneho traktu (GIT). 
Fyziológia BER.
Pomocou tejto aktivity je ovládaná frekvencia sťahov hladkej svaloviny GIT. Vlna depolarizácie a repolarizácie je z oblasti "Cajalových buniek" prenášaná do ostatných buniek hladkého svalstva GIT pomocou bunkových spojení, ktoré umožňujú prechod iónov a malých molekúl tzv. "Gap junctions". Nastáva tak masívna depolarizácia a repolarizácia v rozsiahlych oblastiach GIT, ktorá má charakter šíriacich sa vĺn. Vlna BER sa prejavuje ako kolísanie napätia na bunkovej membráne medzi hodnotami -65mV a -45mV. BER nie je pôvodcom kontrakcii a ani "akčných" "potenciálov" (AP), ide len o "možnosť" vzniku AP pričom pôvodcom je signál nervový alebo humorálny a pochádza zväčša z enterického systému. Zjednodušene sumarizované - BER umožňuje vznik AP, ktorý umožňuje vznik kontrakcií a motility ako takej.Pri vyššej hodnote membránového napäťia (-45mV) je membrána lahšie depolarizovateľná cez AP (zvyšuje sa excitabilita) a pri nižších hodnotách je excitabilita znížená. Touto formou je regulovaná frekvencia kontrakcii hladkej svaloviny v GIT. Frekvencia týchto vĺn sa mení podľa lokality GIT.
Športová akadémia Mateja Tótha

Športová akadémia Mateja Tótha, o. z. je občianske združenie pripravujúce deti predškolského a mladšieho školského veku v oblasti všeobecnej športovej prípravy detí. Jej hlavným zakladateľom je olympijský víťaz Matej Tóth, ktorého meno táto inštitúcia nesie. Svoju činnosť rozbehla akadémia v septembri 2016. 
Hlavným poslaním akadémie je poskytovať športovú výchovu deťom v predškolskom a mladšom školskom veku (6-11 rokov). Športová výchova, podobne ako vzdelávanie v školách, sa realizuje od všeobecného ku špecializovanému. Akadémia rozvíja všeobecné pohybové schopnosti detí do ich 11. roku a následne odporúča venovať sa špecializovanej športovej príprave v konkrétnom športe.
Tréningový proces akadémie je postavený na troch pilieroch – športový tréning, vývojová kineziológia a psychologická príprava. Športový tréning je zameraný na rozvoj všeobecných pohybových schopností, funkčný rozvoj organizmu a rozvoj základných lokomócií. Prostredníctvom vývojovej kineziológie sa v tréningu uplatňujú cvičenia, ktoré pomáhajú deťom vykonávať pohyb správne. V psychologickej príprave sa deti pomocou relaxácie, koncentrácie a vizualizácie učia využívať svoje schopnosti a rozvíjať svoj potenciál. 
Každý tréning má presne stanovený obsah a cieľ, ktoré sú rozpracované v štyroch metodických príručkách – Športový tréning detí; Metodika športového tréningu pre materské školy; Aplikácia kompenzačných cvičení v športovom tréningu detí a Psychologická príprava v O2 Športovej akadémii Mateja Tótha.
Tréningy sa realizujú pod vedením trénerov - prevažne učiteľov telesnej a športovej výchovy a učiteľov na 1. stupni základných škôl. Učitelia prechádzajú vzdelávaním vo všetkých oblastiach.
V roku 2020, počas pandémie COVID-19, spustila akadémia projekt „Telesná na doma“ s cieľom, aby si všetky školopovinné deti udržali záujem hýbať sa. 
Následne spustila digitálnu výučbu telesnej s názvom „Telesná na doma aj v triede“ 
Akadémia sa pomocou nej snažila naplniť všetky požiadavky nariadenej teoretickej výučby telesnej výchovy tak, aby tieto hodiny nemuseli byť len teoretické. Za tento prístup získala akadémia ocenenie za inšpiratívny technologický prístup k dištančnej multimediálnej výučbe, ako aj inovatívnu metodiku pre rozvoj pohybových aktivít pre deti a mládež. 
Do roku 2021 trénovalo v akadémii takmer 5 000 detí z materských a základných škôl po celom Slovensku.
Peter Makranský

Peter Makranský (* 8. júl 1985, Prešov je slovenský dabingový a filmový herec a spevák.
Po štúdiu na Konzervatóriu v Košiciach účinkoval v košickom Štátnom divadle. V Divadle GUnaGU hral v predstaveniach "Voľný čas" a "Sex mobil rock and roll". V Divadle Nová scéna účinkoval:
Podhorská ulica (Bratislava)

Podhorská ulica je ulica v Bratislave, v mestskej časti Devínska Nová Ves. Križuje sa len s Pieskovcovou ulicou.
Peter Krajčovič

Peter Krajčovič (* 15. júl 1976, Bratislava) je slovenský dabingový a filmový herec.
V roku 1992 účinkoval vo filme "Gemini", v roku 2010 v detektívnom seriáli "Kriminálka Staré Mesto" a v roku 2014 v seriáli "Ochrancovia".
Varso

Varso je komplex moderných kancelárskych budov vo výstavbe, ktoré sa nachádzajú vo Varšave v Poľsku. Jeho súčasťou je mrakodrap Varso Tower, ktorý s anténou meria 310 metrov a je tak najvyššou budovou v Poľsku aj v Európskej únii. Bol dokončený 20. februára 2021.
Kauza Čistý deň

Kauza Čistý deň je kauza zneužívania mladistvých v resocializačnom zariadení pre drogovo závislých mladých ľudí Čistý deň v Galante.
Kauza.
Do povedomia verejnosti sa dostala v septembri 2016 po uverejnení blogu vtedajšej poslankyne Natálie Blahovej (SaS). V blogu nazvanom „Requiem pre znásilnené dievčatá“ opísala znásilnenia viacerých maloletých v zariadení. Podľa rozsudku k znásilneniu došlo vo februári 2014. V neskoršom rozhovore Blahová situáciu obetí opisuje takto: „Tam sa na nich štiepalo drevo, čistili zubnými kefkami bazény, hladovali, behali v pyžame po ulici, boli priviazané za nohy, na samotkách.“
Dopady kauzy.
Natália Blahová v apríli 2017 iniciovala odvolávanie ministra práce, sociálnych vecí a rodiny, Jána Richtera (SMER-SD). Odvolávanie iniciovala pretože pôvodne ministerstvo napriek odporúčaniam odmietlo Čistému dňu odobrať akreditáciu. Na schôdzi mala takmer troj hodinové vystúpenie kde citovala z výpovedí údajných bývalých klientov zariadenia. Na nočnej schôdzi nakoniec ministra neodvolali: za bolo 57 poslancov, proti 68 a dvaja nehlasovali.
V kauze sa angažoval aj vtedajší poradca premiéra Erik Tomáš (vtedy za SMER-SD), robil vedúcim, manželom Tománkovcom, „hodiny PR manažmentu“.
V júni 2018 poslanci Trnavského samosprávneho kraja zrušili prenájom jednej z budov Čistému dňu zmluvu a vypožičanie druhej budovy. Vypožičanú budovu Čistý deň odmieta vrátiť, TSK sa chce brániť právnou cestou.
V dôsledku tejto aféry bola k 31. augustu 2019 neziskovej organizácii Čistý deň definitívne odobratá akreditácia Ministerstva práce, sociálnych vecí a rodiny.
Podľa informácií z februára 2020 bývalý riaditeľ Peter Tománek pôsobil v organizácii Cor Centrum v Krupine. Tá sa venuje dospelým klientom. Podľa zistení Natálie Blahovej ministerstvo nekontrolovalo či Tománek spĺňa zákonnú povinnosť bezúhonnosti. Pochybnosti mali byť aj o jeho psychickej spôsobilosti. Blahová upozorňuje, že Cor Centrum v minulosti pracovalo aj s mladistvými.
V máji 2021 bol prvý pojednávací deň žaloby organizácie Čistý deň voči Natálii Blahovej za „neoprávnený zásah do dobrej povesti právnickej osoby“. Čistý deň požaduje odškodné 60 tisíc eur a ospravedlnenie. K júnu 2021 Blahová čelila piatim žalobám, jednu z nich okresný súd už zamietol ale existovala možnosť odvolania sa. Podľa sudkyne Blahová nemohla poškodiť povesť zariadenia, lebo ju už predtým malo zlú. Obvinenia Blahovej mali „šikanózny charakter“.
Vedúci centra zatiaľ potrestaní neboli.
Odsúdenia.
Prvý odsúdený bol psychológ zariadenia, ktorý bol odsúdený na podmienečný trest 32 mesiacov s 3-ročnou skúšobnou dobou.
Druhým odsúdeným bol kuchár zariadenia Jakub Filo, ktorý bol v júni 2021 za sexuálne zneužívanie odsúdený na 5 rokov a 4 mesiace odňatia slobody. Riaditeľ Čistého dňa Peter Tománek neskôr pripustil, že k udalosti došlo, išlo podľa neho o dobrovoľný „sex na rozlúčku“. Kuchár sa k júnu 2021 do väzenia nenahlásil a bolo po ňom vyhlásené pátranie.